
הנדון: הצעה לתוכנית העבודה של ועדת אדם וביוספרה של ישראל
1. רקע

1.1 מקורה של תוכנית אדם וביוספרה (Man and Biosphere, MAB)

המטרה המקורית (ראשית שנות השבעים) של "תוכנית אדם וביוספרה" של אונסקו הונעה ע"י הצורך ברביזיה של פרקטיקת שמירת הטבע, שכן הפרקטיקה השוררת הביאה לקונפליקטים בין אוכלוסיות בסמיכות לשמורות ובין הממונים על שמירת הטבע, ואף בין מדענים לבין אותם ממונים שכן השמירה הקשתה על ביצוע מחקרים מדעיים. קונפליקטים אלה ובעיקר הראשון, עשו שמורות רבות לבלתי יעילות בהשגת מטרותיהן. המטרה המקורית התרכזה אפוא בצורך בשמורות בהן ניתן לבצע מחקר וניטור, בשמורות העונות גם לצורכי האדם (ולפיכך התמקדות בשמירת "משאבים גנטיים" (מינים וזנים שיש להם פוטנציאל חקלאי או רפואי), ובראייה גלובלית המכוונת מאמצים לשמירה של כל טיפוסי ה"טבע" של העולם ולאו דווקא על פיסות טבע ייחודיות מסיבה זו או אחרת, מה שאמור להיות מושג על ידי הקמת רשת גלובלית של שמורות שתייצג את מלוא הטיפוסים השונים. שמורות העונות למכלול זה של צרכים הן "השמורות הביוספריות".  

בזמן הקמת התוכנית וניסוח מטרותיה אלה עדיין לא נולד מושג הפיתוח בר-הקיימא, לא הייתה אמנת המגוון הביולוגי, לא שררה המודעות לשינויי האקלים ורוב אוכלוסיית כדור הארץ חיה באזורים כפריים. תוכנית אדם וביוספרה התאימה עצמה לשינויים במציאות זו, ובכך הבטיחה את קיומה. התאמה זו מתמצית בהעברת הדגש מ"שמירת הטבע" ל"תועלת האדם מהטבע", תהליך הנובע מהכרה כי הטבע והאדם שלובים זה בזה, ומציב את הרשת הגלובלית של השמורות הביוספריות ככלי בעל פוטנציאל רב-עוצמה למימושו של פיתוח בר-קיימא ברמה הגלובלית, וזאת באמצעות ממשק ראוי של מערכות אדם-סביבה ברמה הלאומית. 

1.2 מה היא "שמורה ביוספרית"?

לפחות בתיאוריה "שמורה ביוספרית" היא אזור שתושביו מנסים להתנהג לפי העקרונות של פיתוח בר-קיימא, ולצורך זה האבחנה בין "שמורת טבע" למה שאינו שמורת טבע אינה בינארית, אלא מוקצים באזור שטחים בעלי רמות שונות של שימור הסביבה ורמות שונות של פיתוח. בהכללה מדובר בשלשה טיפוסי שטחים – "גלעין" או "ליבה" (core) שבו הסביבה (או ה"טבע") נשמרת במיטבה, ואזור "מעבר" בו חיה וממנו מתקיימת האוכלוסייה ומתנהגת בצורה ידידותית לסביבה מצד אחד, אך גם שומרת על הטבע בגלעין מצד שני, וזאת מתוך הכרה ששמירה זו בעלת תועלת וערך לאותה אוכלוסיה עצמה. בין אזורי הגלעין לאזורי המעבר, מתקיים אזור חוצץ, ה"חיץ" (buffer), בו מתקיימת שמירת טבע חלקית ופיתוח "רך". לבד מהתפקיד של אזור זה למתן את השפעות הפיתוח על הגלעין, יש לו משימות ייחודיות לשמורות הביוספריות: מחקר סביבתי-חברתי, ניטור סביבתי, חינוך, תיירות, הסברה והטמעה. לבסוף יצוין כי האזור המיושב והמפותח נקרא "מעבר" וזאת מתוך תקווה שאוכלוסיות החיות באזורים משיקים לו שמחוץ לשמורה יושפעו מהמתרחש בה, יחקו את התנהגות תושבי אזור המעבר, ובכך יתרחב וילך אזור המעבר, וזאת כאות להצלחת השמורה הביוספרית כולה. השמורה הביוספרית היא הכלי המרכזי וכמעט היחידי בו מתבטאת תוכנית אדם וביוספרה של אונסקו.

1.3 היכן השמורות הביוספריות?

בראשית דרכה של תוכנית אדם וביוספרה רעיון השמורות הביוספריות "נמכר" בעיקר למדינות מתפתחות בהן מתקיימים קונפליקטים בין שמירת הטבע לבין האוכלוסיות ה"מקומיות" המתפרנסות מהטבע. היות וכך, מדינות מפותחות השקיעו משאבים בהקמתן וטיפוחן של השמורות הביוספריות באותן הארצות, בעיקר על מנת שאלה יוכלו לשמור על הטבע שלהן למרות יכולתם הדלה. אולם במהלך הזמן התפשט הרעיון גם למדינות מפותחות. כיום הרשת הגלובלית של שמורות ביוספריות מונה 533 שמורות ביוספריות ב- 107 מדינות, שאחת מהן היא ישראל, עם שמורה ביוספרית אחת.

1.4 המבנה הארגוני של תוכנית אדם וביוספרה

לשמורות הביוספריות ניתנת הכרה ע"י אונסקו שהוא ארגון של האו"מ, ולפיכך ניתן לאמור שיש להן "הכרה בינלאומית". ההכרה מוענקת ע"י מועצת תאום בינלאומית (International Coordinating Council, ICC) שהוא הגוף המנהל את תוכנית אדם וביוספרה (Man and Biosphere, MAB). זו מונה 34 חברים הנבחרים ע"י "ועידת אונסקו" המתקיימת אחת לשנתיים. מועצת התאום מתכנסת אף היא אחת לשנתיים, ובין כינוסיה העוקבים סמכותה מוענקת ללשכת אדם וביוספרה שחבריה מייצגים אזורים גאו-פוליטיים של ארגון אונסקו. כל מדינה שהצטרפה לתוכנית אדם וביוספרה אמורה להקים ועדה לאומית האמורה לממש את תוכנית אדם וביוספרה בארצה. בדרך כלל חברים בועדות הלאומיות גופים שונים המייצגים מגזרים של בעלי עניין, ממשלתיים, בלתי-ממשלתיים, ואזרחיים. כיום קיימות ועדות מאב לאומיות ב-147 מדינות, כולל ישראל.

1.5 דינמיקת הרעיון הביוספרי

אונסקו מקיימת אחת לכמה שנים מפגשים בינלאומיים רלבנטיים לרשת השמורות הביוספריות, בהם נדונות ההתאמות המתבקשות בתחום השמורות הביוספריות, וזאת בעקבות הניסיון הנצבר ומהתפתחויות גלובליות. בין אבני הדרך במאמצי התאמה אלה יצוין הקונגרס הבינלאומי הראשון של השמורות הביוספריות  ב-1983 במינסק שיצר "תוכנית פעולה לשמורות ביוספריות" אשר אומצה ע"י ועידת אונסקו ב-1984.  לאחר עשור של הפעלת תוכנית זו, עשור במהלכו נוצקו דפוסי הפיתוח בר-הקיימא באמצעות "ועידת ריו" ומסמך "סדר היום למאה ה-21", ונכנסה לתוקף אמנת המגוון הביולוגי, נתכנסה בסביליה ב-1995 הועידה הבינלאומית השנייה של השמורות הביוספריות לבחינת ההפעלה של תוכנית הפעולה, ולבניית תוכנית עבודה לעשורים הבאים.  

כך קרה שתוכנית אדם וביוספרה שהייתה חלוצה בניסיונות לעיצוב היחסים שבין שמירה ופיתוח החל משנות השבעים, מצאה עצמה באמצע שנות התשעים בשולי המחנה כאשר הרעיונות שהולידוה נעשו נחלת הכלל, ומצאו ביטוי במסמכים שאומצו גלובלית ונעשו גם מחייבים מבחינת המשפט הבינלאומי, כמו "סדר היום למאה ה-21" ואמנת המגוון הביולוגי, בהתאמה. מציאות זו הביאה את ועידת סביליה לאימוץ התפישה כי השמורות הביוספריות עשויות להוות מעבדות הניסוי וההדגמה להצלחת שמירת הטבע החיה בשלום עם הפיתוח, או לשמירת המגוון הביולוגי תוך השגת פיתוח בר-קיימא. במילים אחרות – כולם מכירים בצורך בשמירה ובפיתוח בר-קיימא, אך תוכנית אדם וביוספרה תילמד ותדגים איך עושים זאת.   

1.6 אסטרטגית סביליה

ועידת סביליה אימצה מסמך מפורט, "אסטרטגית סביליה", בו משתקפת ההכרה בישויות של מגוון ביולוגי ופיתוח בר-קיימא ומוגדרים שלשת תפקודי השמורה הביוספרית – שמירת המגוון הביולוגי בגלעין, פיתוח בר-קיימא במעבר ותפקוד "לוגיסטי" בחיץ, שהוא מעין מעבדה חיה המבצעת ובוחנת ניסויים בהשגת שמירת המגוון הביולוגי ופיתוח שהוא בר-קיימא, ומייצרת פלטפורמות להדגמת הצלחות במשימות אלה. לאמור, החזון של "אסטרטגית סביליה" הוא כי השמורות הביוספריות אינן רק מוקדים של שמירה ופיתוח בר-קיימא המיטיבים עם תושביהן וגם אינן איים בתוך אוקיינוס של הרס סביבתי ופיתוח פרוע. אלא, הן ערות לבעיות האנושות כולה ונוטלות על עצמן תפקיד (בהשלכה ישראלית) של "מציון תצא תורה". זאת כאשר ברמה הלאומית מבקשת ה"אסטרטגיה" לקדם את מימוש כל ההסכמים הבינלאומיים הסביבתיים (אמנות המגוון הביולוגי, האקלים, המאבק במדבור, והפעילויות להשגת פיתוח בר-קיימא), לעודד ולפתח מחקרים בנושאים אלה, לא רק בתחום מדעי הטבע אלא גם ואף בעיקר בתחומי החברה, ולהביא לכך שאזור המעבר ילך ויתרחב, כך שיכלול גם אזורים אורבניים. 

אסטרטגית סביליה והמסמך הנלווה אליה “Statutory Framework of the World Network of  Biosphere Reserves”   מהווים משנה סדורה של יעדים ומטרות לשמורות ביוספריות, והמלצות לדרכי השגתם ברמה הלאומית, תוך תשומת לב לדרכים המקדמות את השגת היעדים הבינלאומיים של השמורות. יעדים אלה נוגעים לא רק בדרכי הניהול של כל שמורה ושמורה, אלא גם בתחומים רלבנטיים אחרים, כמו כאלה שהטיפול בהם נעשה בשטחים הסמוכים לשמורות, ביחסי גומלין בין פעילויות בשמורות לבין ותוכניות לאומיות, ובקשרים שבין שמורות ביוספריות בקני המידה האזורי והגלובלי.

1.7 תוכנית הפעולה של מדריד

אבן דרך משמעותית אחרונה היא הקונגרס העולמי השלישי של שמורות ביוספריות, תריסר שנים לאחר ועידת סביליה, ב-2008 במדריד, בה אומצה תוכנית הפעולה של מדריד (Madrid Action Plan, MAP) שבנויה על שדרוגן של השמורות הביוספריות לכלי העיקרי המוקדש להשגת פיתוח בר-קיימא ברמה הגלובלית שכן בהן מתורגמים העקרונות הגלובליים של השגת פיתוח בר-קיימא למעשים ברמה המקומית. 

תוכנית הפעולה של מדריד מזהה שני אתגרים העומדים בפני השמורות הביוספריות בשנים שעד 2013 (שנת סיום המימוש של תוכנית הפעולה): אבדן מואץ של מגוון ביולוגי מה שמונע ממערכות אקולוגיות לספק שירותים קריטיים לרווחת האדם, והאצת השינויים הגלובליים, באקלים ובמימדי העיור. מול אתגרים אלה קוראת התוכנית לפעולות המערבות את השמורות הביוספריות במאמצים הגלובליים למימוש אמנות המגוון הביולוגי והאקלים, ולהשגת פתוח בר-קיימא, וזאת באמצעות קידום פעילות מדעית, חינוכית והסברתית. 

התוכנית מהווה משנה סדורה של 31 יעדים שלהשגתם זוהו 65 פעילויות, אשר לכל אחת מהן שנת יעד, מדדים להצלחה ואחריות ארגונית למעקב וסיוע מוסדי של אונסקו. יעדים ופעילויות אלה אמורים לקדם בעיקר את התייחסות תוכנית האדם וביוספירה לשלשה תחומים עיקריים: שינויי האקלים (התאמות לשינויים ומיתון השינויים ע"י אימוץ אורחות חיים ופעילויות בשמורות), ניהול של שרותי המערכות האקולוגיות (התאמת המסגרת המושגית של פרויקט "הערכת המילניום של המערכות האקולוגיות" למסגרת האיזור של השמורות הביוספריות), ובחינת ההשפעה הסביבתית של תהליך העיור המואץ (מיזוג אזורים עירוניים בשמורות ביוספריות).  

2. הועדה הלאומית של ישראל לאדם וביוספרה

2.1 ועדת אדם וביוספרה של ישראל הוקמה בסביבות 1985 ע"י משרד המדע ולאחר כעשרים שנה עברה לחסות משרד החינוך. יושבי ראש הועדה היו איתן צ'רנוב ז"ל, יוסי לויה, ותמר דיין. בחמש השנים האחרונות לפחות, שימשה הועדה בעיקר כפלטפורמה למינוף נושאים בתחומי הסביבה שאינם זוכים לטיפול מספק באמצעות המסגרות האחרות האמורות לעסוק בהם. הדחיפה להקמת השמורה הביוספרית הראשונה בישראל הייתה שריפת הכרמל בסוף שנות השמונים, שינקה משאבים כספיים וסיוע טכני ומקצועי מהוועדה הלאומית אדם וביוספרה של גרמניה, ואושרה ע"י אונסקו ב-1996. למרות שהתהליך לא נעשה בשיתוף התושבים אלא הובל מלמעלה ע"י רשות שמורות הטבע של אז, הרעיון לא גווע, וביטוי לכך היא התעניינות גורמים ממשלתיים כמו מנהל מקרקעי ישראל ומנהל התכנון של משרד הפנים שהביאו לתכנון "מרחב ביוספרי שפלת יהודה" שהושלם ב-2004 , וגיוס חברה להצעת תכנון מרחבים ביוספריים נוספים בישראל שהחלה פעולתה בשנה זו, בהתאמה. בניגוד לכל התהליכים הללו, תכנון "מלמטה למעלה" ובליווי הועדה, הבשיל בימים אלה עד כדי הגשה לאישור אונסקו של שמורה ביוספרית רמות מנשה. לבד מליווי תהליך המרחב הביוספרי רמות מנשה ומרחב שפלת יהודה, הועדה יחד עם גורמים אחרים ארחו מומחים זרים בישראל, ייצגו את ישראל במפגשים בינלאומיים בנושאי אדם וביוספרה, ערכו בישראל כנסים, ימי עיון וסדנאות בנושאי טבע וסביבה, קידמו יחסי ציבור באמצעות מפגשים אישיים והופעות בפורומים שונים, וכמו  כן הזמינו והפיקו ניירות עבודה בנושאי השמורות הביוספריות וממשק טבע.   

2.2 תפקידי  הועדה לשנים הקרובות

הועדה יכולה לקחת על עצמה שני תפקידים – להמשיך בקידום תהליך המרחבים הביוספריים בישראל, ולהוות פלטפורמה לטיפול בנושאי אדם-סביבה, הן באמצעות סיוע ושותפות עם גופים אחרים, והן בייזום פעילות עצמאית בתחומים שזוהו כראויים אך בלתי מטופלים. ההצעה לתוכנית העבודה שלהלן עוסקת בשני התחומים. בנוסף לאלה הועדה צריכה לפעול גם בזירה הבינלאומית, שכן קיומה נובע מהיות ישראל חברה באונסקו.

3. תוכנית העבודה

3.1 המרחבים הביוספריים של ישראל

מדובר במרחב קיים על הניר (כרמל), מרחב לא קיים שיש לו ניר (שפלת יהודה), מרחב שהניר שלו בשלבי אישור של אונסקו (רמות מנשה) והליך תכנוני כולל ("תוכנית אב לאיתור מרחבים ביוספריים" בביצוע של מוטי קפלן מתכננים ושלמה אהרונסון אדריכלים ובהזמנת מינהל התכנון). מוצע שהועדה תידרש לכל אחד מהנושאים הללו, כאשר לגבי האחרון – בצמידות לתהליך העדכון התקופתי של תמ"א 35 (לבניה, פיתוח ושימור, בה מעורב מוטי קפלן), כלהלן:

1. בדיקת מצב התפעול של שמורה ביוספרית כרמל אל מול המסמך שאושר ע"י אונסקו, והכנת "הצעת הבראה". מינוי צוות וקביעת לו"ז.
2. ליווי הצעדים הראשונים של מימוש הפעלת מרחב רמות מנשה – מינוי צוות וקביעת תוכנית העבודה שלו.
3. בדיקת תהליך מרחב שפלת יהודה – מינוי צוות והכנת תוכנית ל"בקרת נזקים" ואפשרות העלאת התהליך על פסים שיובילו להקמת מרחב ביוספרי. 
4. מעקב וייעוץ לתהליך "תוכנית האב לאיתור מרחבים ביוספריים" בצמוד לתהליך עדכון תמ"א 35, על מנת לקדם את התהליך הביוספרי מעבר לשלשת המרחבים הקיימים ובדרך. מינוי צוות וקביעת לו"ז.
3.2 הועדה כפלטפורמה לטיפול בבעיות אדם-סביבה

מוצע להקים צוות שיזהה (א) תהליכים קיימים והצורך של הועדה להתערב בהם או לסייע להם; (ב) נושאים בעלי חשיבות ועניין שאינם מטופלים באמצעות התהליכים הקיימים, ואפילו (ג) נושאים המטופלים היטב ואין צורך לייצר כפילויות ע"י מעורבות של הועדה. מוצע לקבוע לצוות תוכנית עבודה ולו"ז.

בין התהליכים הרלבנטיים שראויים לבדיקה – החלטת הממשלה בדבר פיתוח בר-קיימא ומימושה ע"י משרדי הממשלה השונים,  תהליך מסמך "מדיניות המגוון הביולוגי" של המשרד להגנת הסביבה,  המאר"ג, גופים סביבתיים – רט"ג, חל"ט, דש"א, קמפוס טבע, גופי פיתוח וסביבה – קק"ל, האוספים הלאומיים, בנק הגנים ועוד.  

המסמך שיוכן ע"י הצוות יהיה בסיס לדיון הועדה בהקצאת קדימויות ומשאבים.

4. פעילות ברמה הבינלאומית

4.1 תרומת ישראל לתוכנית הפעולה של מדריד
כחברה באונסקו ובתוכנית אדם וביוספרה ישראל מחויבת לתוכנית הפעולה של מדריד מעתה ועד 2013. בתקופת הביניים בין יו"רות של תמר ושל אוריאל הוגש לאונסקו מסמך על מימוש חלקה של ישראל בתוכנית זו.  המסמך מופיע כנספח 1 למסמך זה, אך בקליפת האגוז מדובר בהפעלת השמורות הביוספריות של ישראל כמנועי הפקת ידע על (א) האזורים היובשניים  - המערכות האקולוגיות שלהם על מגוונן הביולוגי וקהילות האדם החיות בהן, (ב) פיתוח בר-קיימא באזורים יובשניים המושג ע"י אבטחת אספקה של שרותי המערכות האקולוגיות באמצעות ממשק ושמירה של מגוונן הביולוגי, (ג) מיתון שינויי האקלים, וזאת באמצעות תפקודים המוקצים לכל אחד מאזורי השמורות הביוספריות היובשניות, כשהם מותאמים לתפקודיהם כרכיבים ייחודיים של השמורה הביוספרית, ו-(ד) פיתוח רגיש לשינויי האקלים באזורים עירוניים שבאזורי המעבר.  כל אלה יושגו ע"י שימוש המתודולוגיה שפותחה ע"י פרויקט "הערכת המילניום של מערכות אקולוגיות" שתעוצב לצורך התאמתה לשמורות ביוספריות בכלל, ובאזורים יובשניים בפרט. לבסוף, העבודה שתבוצע בישראל תוטמע בשמורות ביוספריות יובשניות ברחבי העולם, וזאת במגמה ליצור רשת גלובלית של שמורות ביוספריות של אזורים יובשניים. 
אונסקו קידמה בברכה את ההצעה. על מנת להכין תוכנית עבודה מפורטת גויסו משאבים כספיים ע"י מזכיר ועד אונסקו בישראל, אלה הועברו לאונסקו, ובאמצעותם אונסקו הזמינה הכנת התוכנית המפורטת ע"י המכונים לחקר המדבר באמצעות קתדרת אונסקו בתחום המאבק במדבור הממוקמת במכונים לחקר המדבר.  משך הכנת התוכנית כחצי שנה והיא תסתיים בנובמבר שנה זו.  מוצע שהועדה תקים צוות למעקב אחר הכנת התוכנית, בהתאם ללו"ז העבודה של הכנה זו, ובהתאם גם תדאג לגיוס משאבים לביצוע התוכנית במהלך השנים הקרובות. 

4.2 השתתפות  ישראל במפגשים של תוכנית אדם וביוספרה בחו"ל
מדובר בועידות בינלאומיות תקופתיות הן של התוכנית כולה, הן של ה-ICC שלה והן של הרשת האזורית הקרובה והרלבנטית לישראל, והיא הרשת האירופית Euromab. לכל אחד ממפגשים אלה יש לשלוח נציג של הועדה. השתתפות כזו דורשת הכנה בחומר מצד הועדה עצמה, על מנת לקבל החלטות מושכלות את מי לשלוח ומה צריכה להיות עמדת הועדה בנושאים שיידונו באותה פגישה. המפגש השנתי הקרוב של יורומאב מתקיים באוקטובר שנה זו בסלובקיה, ואוריאל מבקש להשתתף בו על מנת לעמוד על מהותו ופעילויותיו של ארגון זה. 

4.3 מעורבות בנושא הסינרגיות של אמנות ריו

ביוזמת אגף ארגונים בינלאומיים של משרד החוץ נתבקש "המוקד לאמנות סביבתיות" של המכונים לחקר המדבר להכין הצעה המוצגת בנספח 2 למסמך זה.  בקליפת האגוז מדובר  במימוש משותף של שלשת אמנות ריו עליהן ישראל חתומה – אמנת המגוון הביולוגי, אמנת שינויי האקלים ואמנת המאבק במדבור. מתוך הנחה שמימוש משותף יוצר סינרגיות בהשגת פיתוח בר-קיימא, נדרשו מוסדות או"מ לקדם נושא זה כבר לפני תריסר שנים, וזאת דווקא ביוזמת ישראל. למרות הדברת הרבה בנושא בגופי או"מ שונים, מעט מאד נעשה. במסמך שהוגש למשרד החוץ הוצע להחיות את ההובלה של ישראל בנושא, וזאת קודם כל ע"י הקמת מנגנון המכין את נציגי ישראל לועידות או"מ הדנות בנושא, ולאחר מכן לפתח תוכנית הנחיה והדרכה גם ברמה הבינלאומית בנושא, ויחד עם כל זאת – להניע את המימוש המשותף של שלשת האמנות גם בישראל עצמה, הן בבית והן בתחומי הסיוע שלה למדינות מתפתחות. המסמך שבנספח 2 עבר מאז הגשתו כמה גלגולים, וכעת משרד החוץ מחפש משאבים למימושו. מוצע להקים צוות שיבחן את המסמכים בנושא ויגיש חוות דעת לוועדה על מנת לדון במעורבות או אי-מעורבות של הועדה בנושא. 

4.4 פעילויות מחקר, הכשרה, הסברה והטמעה

הסמך שיוכן ע"י הצוות שיבחן את פעילות הועדה כפלטפורמה בנושאים שאינם נושאים ישירים של המרחבים הביוספריים, יידרש גם לצורך בפעילויות מחקר והכשרה ביוזמת הועדה, או תמיכת הועדה בפעילויות כאלה המבוצעות ע"י גורמים אחרים. נושאי הסברה והטמעה של עבודת הוועדה באופן ספציפי ראויים להידון בנפרד. אך כבר עתה ניתן להציע שיוקם אתר אינטרנט של ועדת מא"ב, עם חמרים בעברית ובאנגלית, מה שייתן חשיפה ציבורית ישראלית ובינלאומית לפעילותה של הועדה.  

נספח 1 - Contribution to the implementation of the Madrid Action Plan for MAB and the WNBR
A proposal of Israel MAB Committee

December 28, 2008

Uriel Safriel, Chair, Israel MAB Committee


Background

The 5-year (2008-2013) Madrid Action Plan (MAP) for Man and Biosphere (MAB) and the World Network of Biosphere Reserves (WNBR) is an overarching program for updating/revising the Biosphere Reserve concept given relevant developments of the last decade. These include the global need for making development sustainable and the notion advanced by the Millennium Ecosystem Assessment (MA) that it is ecosystem services (in which biodiversity is intimately involved) that provide development with its sustainability. They also include the awareness of two recently accelerating social and environmental trends, that of urbanization and that of climate change, respectively. The MAP strives to integrate these conceptual developments and the awareness of recent trends into the framework of the biosphere reserve concept and practice. 

Apparently the MAP is not expected to be implemented by any single country in its completeness. Rather, National MAB committees will adopt and strive to implement at the national level those MAP components that are relevant to their countries’ specific conditions, as well as those components at the global level, in which the country has a relative strength, hence may work well for the global benefit. This proposal of the Israeli MAB Committee to the MAB Bureau offers an Israeli cooperation in implementing some MAP components at the global scale.  The components of the Israeli proposal, that are likely to contribute to the implementation of the MAP, are described in the following. 

Biosphere Reserves (BR) in Dryland Systems

Though the “classical” approach of MAB has been for each BR to represent a certain “biome”, the MA aggregated the large number of biomes (characterized by biological criteria) to only a dozen “systems” that are characterized by a combination of biophysical and sociological criteria. The MA did not attach to each of these aggregated units the term “ecosystem”, but just “system”. This is to signify that these entities are not just the classical “ecosystems” with their natural biodiversity, but they include also people and their interactions with all other components of these entities. Furthermore, people are not only an integral part of these “systems”, but their livelihoods much depend on the services of these entities, namely the “ecosystems services” in whose provision most components of biodiversity are either directly or indirectly linked. 

One of the largest of these dozen systems is the “Dryland Systems”, or simply the drylands, that comprise 41% of global land and include deserts, savannas, dry grasslands, shrublands and woodlands. Furthermore, the dryland systems have the highest current population growth rate, one tenth of their productive land is degraded, and the largest proportion of the world’s poor live in them. A cursory glance through the list of existing BRs reveals that may be ca 50-60 biosphere reserves are dryland BRs. The unifying feature of all these BRs is that their biodiversity, their livestock and their agricultural crops are constrained by the availability of water, whereas in non-dryland systems the constraints on these are different. 

More than 95% of the area of the State of Israel is dryland hence its (hitherto) single BR, and all its planned ones, are dryland BRs. Given its experience with both the management and conservation of dryland biodiversity, dryland agriculture development, and dryland water resource development, Israel is well-equipped to address the integration of sustainable development, biodiversity management for ecosystem service provision and the challenge of urban development and climate change, into the management programs of the global dryland biosphere reserves. 

We propose to accomplish this with respect to the following several components highlighted by the MAP.

The MA approach

As noted in the MAP document -”the MAB Programme will strategically address the relevant Millennium Development Goals (MDGs) through the following: … Develop scientific programmes of research to follow on from the Millennium Ecosystem Assessment (MA) to define approaches that secure ecosystem services into the future.”

The Israeli MAB Committee proposes to develop, together with the MAB Bureau, a “second” assessment report of the “Dryland Systems”, with the dryland BRs as the focus for this assessment. The “first” global assessment of dryland ecosystem services at a global scale was carried out during 2000-2005 and was reported in 2005 in Chapter 22 of the “Current State and Trends” of “Ecosystems and Human Well-being” of the MA. Following the IPCC routine of periodic assessments, the MAB will initiate a periodic assessment of the dryland systems, using its Dryland BRs for that purpose. This second assessment can initiate in 2009, to be completed by 2013. 

Following the MA template, the project will not produce new research, but will assess the research results accumulated since year 2000 (the first assessment used literature up to year 2000), with respect to the state and trends of dryland ecosystems, their biodiversity and services, as well as the direct (biophysical) and indirect (socio-econo-policy) drivers, and their effects on human well-being in the drylands. Its ensuing report will be policy-relevant, though not policy-prescriptive. It will present an assessment at the global scale, derived from aggregating local assessments performed, hopefully, at many of the existing dryland BRs. 

Ecosystem Services – the dryland cultural services

The MA classified ecosystem services into Provisioning, Regulating, Supporting and Cultural. The latter include inspirational, aesthetic, educational, scientific, religious, sense of place, the existence value of biodiversity and landscapes, as well as tourism. Since this assignment will be taken up by a UNESCO organization, the proposed assessment of ecosystem services in the drylands will focus on their cultural services. The provisioning and the regulating services are attended at the global scale by development agencies like UNDP, FAO, and others including UNESCO programs, and at national scale by the agriculture and water sectors of government and society. The cultural services, here proposed to be highlighted by MAB, play major roles in BRs, and the biodiversity components involved in the provision of these services often serve also as “umbrella” to other species involved in the provision of other services. 

Climate change – mitigation in the drylands

The dryland systems’ “second” assessment will also attend the emerging issue of climate change, one which also played a part in the “first assessment”, prior to the recent landslide recognition of climate change as an imminent anthropogenically-driven environmental change. Both adaptation and mitigation are highlighted in the MAP document, but we propose to focus on mitigation first. This is because it is the drylands, that are habitually politically marginalized, which have a significant global role in mitigation of climate change.  It is through the exposure of the drylands’ high potential to mitigate climate change beyond the drylands and at the global scale in its entirety, that their political marginality will be dramatically reduced. 

Thus, the “second” dryland assessment will highlight, in qualitative and quantitative terms, the different carbon reserve and carbon sink function of the core, buffer and transition of each of the drylands BRs. When these are aggregated the results will impinge on the overall potential of the drylands in global climate change mitigation.  The zonation scheme of BRs is of utmost significance in this respect. 

Many of the core areas are officially protected but in fact require restoration of their indigenous biodiversity and ecosystem functions. When the carbon sequestration of the restored cores is highlighted, support for such a restoration may become available. 

The buffer zone can be used for rehabilitation (where required) and for intentionally increasing vegetation cover, using indigenous species of high contribution both as carbon sink and carbon reserve. The transition zone may become the focus of solar energy development, coupled with other renewables including plantations for firewood and charcoal production. Attending land degradation (i.e. desertification, since this degradation is in drylands), will also be a mitigation action, since it will protect the carbon reserve of dryland soils. 

Urban systems in transition zones of dryland BRs

The MA also addressed the “Urban Systems”, many of which are embedded in drylands, and when dryland BRs are concerned, in their transition zones. The “second” assessment will pay specific attention to architectural design of buildings in dryland cities within transition zones, as well as urban planning there. These will target reducing emissions and providing employment in renewable energy facilities, thus releasing population pressures in rural areas and reducing overuse of provision services, leading to degradation and non-sustainability of livelihoods in the transition zones. 

In the nutshell

The Israeli proposal is to make use of BRs as generators of knowledge of – 

· Dryland systems – their ecosystems, biodiversity, and peoples

· Sustainable development of drylands, achieved by secured provision of ecosystem services through biodiversity management and conservation

· Climate change mitigation, with different roles in its achievement allocated to the BR zones, compatible with their functions

· Climate change sensitive development of urban areas in BR transition zones, which too contributes to sustainability in dryland livelihoods

All these will be achieved through using the methodology developed by the MA, but integrating it into the BR concept and practice.  

It will not be difficult to scan the four main action areas, the 31 targets and the 65 actions that are critical to achieving the vision and mission of MAP, and identify those that are addressed by this Israeli proposal. 
Draft framework for plan of action

· As a test case, the Israeli MAB Committee will design an MA assessment of the Mt. Carmel BR, as well as of another prospective BR in the semiarid region of Israel. 

· The proposed assessment plan will be evaluated by the MAB Bureau, and then revised, approved and fund-raising for its implementation will be activated. 

· At the same time the approved plan will be distributed to other dryland BRs, for their adaptation and adoption.

· Once several dryland BRs are in a position to initiate implementing the assessment plan, a mechanism will be jointly established by the Israeli MAB Committee and the MAB Bureau to network these BRs, to enable exchange of stakeholders, experience, and knowledge between them, and to follow up the implementation.

· Israeli research organizations already associated with Israeli BRs, i.e. the University of Haifa, or with international work associated with dryland assessment, e.g. the Blaustein Institutes for Desert Research, can be commissioned by the Israeli MAB Committee and the MAB Bureau to take a leading role in this venture.

נספח 2 - Synergies for Sustainable Development (SSD)  
· טיוטת מסמך קונספט 15 אוקטובר 2008 מוגשת ע"י המוקד לאמנות סביבתיות, המכונים לחקר המדבר ע"ש בלאושטין, אוניברסיטת בן-גוריון (מוזמן ע"י מר אלי בן-טורה, משרד החוץ)
· מהו פיתוח בר-קיימא?

ההכרה כי שמירת הסביבה אינה מעצור לפיתוח אלא להפך, שמירתה וניהולה התקין רק הם מבטיחים את הפקת תועלות הפיתוח לאדם לאורך זמן, התגבשה בסוף שנות השמונים של המאה הקודמת, ובוטאה ביציקת המושג "פיתוח בר-קיימא". זה היווה את הבסיס ל"פסגת כדור-הארץ" הראשונה (ועידת ריו), ממנה צמחו שלשה הסכמים בין-לאומיים מחייבים בחסות האו"מ – אמנת המגוון הביולוגי, אמנת שינויי האקלים ואמנת המאבק במדבור ("אמנות ריו"), כמכשירים להשגת פיתוח בר-קיימא בקנה המידה הגלובלי. 

· מה הן הסינרגיות? 

האמנות נוסחו בזו אחר זו ולא בו-זמנית וגם לא ע"י צוותי מו"מ זהים, ורק כאשר אומצה האחרונה שבין השלש (אמנת המדבור) התברר כי יש בין שלשתן גם חפיפות, גם ניגודים וגם סינרגיות. למשל, מימוש מחויבות מסוימת של אמנת האקלים עלול להביא לפגיעה במטרות מימוש אמנת המגוון הביולוגי, או מימוש מחויבות מסוימת של אמנת המדבור עשוי לקדם מטרות של אמנת האקלים, וכדומה. נציגות ישראל בוועידה הראשונה של ה"ועדה לפיתוח בר-קיימא" שהתכנסה לאחר אימוץ האמנה השלישית והאחרונה הייתה היחידה והראשונה שאבחנה מצב זה והביאה אותו לתשומת לב הועידה. כתוצאה החליטה הועידה לקיים סדנת מומחים במכונים לחקר המדבר בשדה בוקר ב- 1997, בחסות UNDP ובסיוע משרד החוץ, שתבחן את הנושא כולו, אשר קיבל את הכינוי "סינרגיה בין אמנות ריו", ותמליץ על פעולות מתאימות.

· ישראל והסינרגיות

למרות הצלחת הסדנה בישראל, לא נעשה כל מעקב אחר תוצאותיה מצידה של ישראל. אך הנושא לא ירד מסדר היום של האו"מ, ומדינות אחרות מאז 1997 ועד היום קיימו סדנאות וכנסים בנושא, ואף דיונים בנושא התקיימו ומתקיימים במסגרתן של שלשת אמנות ריו, וכל זאת תוך התעלמות מהסדנה הראשונה ותוצאותיה, וגם ללא השתתפות ישראל. יחד עם זאת, למרות קיומם של דיונים וסדנאות ברמה הבינלאומית, לא נעשה דבר מוחשי על מנת למזער את החפיפות, למנוע נזקים, ולקדם סינרגיות במימוש האמנות ע"י מי מהמדינות או ארגוני האו"מ. זאת בעיקר משום שחסר ידע מקצועי בתחומים אלה, ויותר מכך – חסרה ההטמעה והמודעות אצל מקבלי ההחלטות במדינות שהן צדדים לאמנות ובארגוני האו"מ באשר למהותן של הסינרגיות, כיצד מכמתים אותן וכיצד מממשים את מחויבויות האמנות תוך מזעור כפילויות ונזקים מצד אחד, ותוך ניצול הסינרגיות שביניהן מצד שני. 

· סינרגיות ופיתוח בר-קיימא

היות ושלשת אמנות ריו אמורות לקדם את השגת הקיימות של הפיתוח (השמירה על הסביבה באמצעות שמירת המגוון הביולוגי – אמנת המגוון הביולוגי; מניעת נזקים לסביבה עקב שינויי האקלים – אמנת האקלים, ועקב המדבור – אמנת המדבור), הרי שמימושן מבלי להתייחס לסינרגיות לוקה בחסר ומעכב את השגתו של פיתוח בר-קיימא. מכל זאת עולה שמסגרת ייחודית לנושא אשר תיקח על עצמה את משימת סגירת פערי הידע ואת ההטמעה והמודעות של הסינרגיות במסגרות הרלבנטיות ברמה הגלובלית, תתפוס גומחה שעדיין פנויה בזירה הבינלאומית. היות ובמסגרות האו"מ והאמנות כל כך הרבה נכתב ודובר בנושא אך מעט נעשה, מסגרת כזו תתקבל בהערכה רבה ופעילותה בקידום הקניית הקיימות לפיתוח, אם תצלח, תזכה להד ותהנה מיוקרה. ראוי לפיכך שבנקודה זו בזמן תתפוס ישראל גומחה זו ותקים את המסגרת המתאימה.

· התיקונים מתחילים בבית

ישראל חתמה ואשררה שאת שלשת אמנות ריו, משתתפת בדיוני האו"מ של שלשתן (לא תמיד) ואף בדיוני ה-(CSD) Commission of Sustainable Developmentשתפקידה לבחון את קידום מימוש אמנות אלה והשגת פיתוח בר-קיימא. אולם טפיחות שכם עצמיות, אם ישנן בגין פעילויות אלה, הן ללא כיסוי בשטח. כמעט כל הפיתוח בישראל אינו בר-קיימא, ומצבם של הסביבה, נכסיה ושירותיה מדרדר והולך. בנוסף, הקהילייה הבינלאומית מצפה מישראל התנהגות של מדינה מפותחת בכל הנוגע לסיוע חוץ למדינות מתפתחות בהשגת פיתוח בר-קיימא אצלן, אך ישראל לא רק נראית כמדינת עולם שלישי בניהול הסביבה שלה, אלא גם מתנהגת כך כשמדובר בתחום הסיוע הבינלאומי. המרכז המוצע לא יפתור בעיות אלה ולא יעסוק בהן, אלא רק יפעיל את מכשיר הסינרגיות כתרומה לפתרון בעיות אלה.

· הפעילות בבית

המרכז יהווה מסגרת מייעצת לתאום בין משרדי הממשלה השונים הממונים על מימוש הסכמים בין-לאומיים רלבנטיים לפיתוח בר-קיימא בתחומים בהם המימוש נעשה בבית, היינו בתחומיה של מדינת ישראל. מדובר באמנת המגוון הביולוגי שבטפול רשות הטבע והגנים שתחת המשרד להגנת הסביבה, אמנת האקלים באחריות אותו משרד, אמנת המדבור באחריות משרד החוץ, אמנת המורשת העולמית ותוכנית אדם וביוספירה של אונסקו שיש להם גם היבטים סביבתיים ונמצאים באחריות משרד החינוך, וכן עוד מספר הסכמים בתחומי המגוון הביולוגי והסביבה הימית שגם הם באחריות רט"ג והמשרד להגנת הסביבה. גם למשרדי החקלאות, הפיתוח והתשתיות יש נגיעה רבה בכל האמנות הללו.  המרכז יבחן החלטות ופעילויות של משרדי הממשלה הללו, שיש להן התייחסות למחויבויות ישראל מול הסכמים בינלאומיים אלה, יזהה את אלו שהן בעלות אופי משלים ומחזק (סינרגיה), את אלה המייצרות ניגודים בין ההסכמים, או אף גורמות לנזקים. המרכז גם יציע דרכים לעקיפת המכשולים ולייעול הפעילויות, ויסייע להארת פעילויות אלה בדיווחים השוטפים של המדינה למזכירויות ההסכמים השונים. המרכז יידע את הגורמים הממשלתיים השונים באשר להשפעה שיש לפעילותם על נושאי האמנות, ובכך גם יהווה מסגרת המקדמת תאום תוך-ממשלתי ובין-משרדי בכל הנוגע להענקת קיימות לפיתוח בישראל באמצעות מימושם של ההסכמים הסביבתיים להם ישראל מחויבת. 

· הפעילות בחוץ

המרכז ייעץ למשרדים הרלבנטיים באשר למחויבויות ישראל כמדינה מפותחת שהיא צד להסכמים הסביבתיים (בעיקר המדבור והמגוון הביולוגי). זאת בהקשר לסינרגיות אותן ניתן להשיג, וכפילויות וניגודים אותם ניתן למנוע, בפעילויות הסיוע השונות של ישראל, שעיקרן בתחום ההדרכה הניתנת בארץ ובארצות יעד רבות בתחומים שונים שלרובם נגיעה להשגת פיתוח בר-קיימא במדינות מתפתחות.  יתר על כן, המרכז ימליץ, יסייע וייזום פיתוחה של "תורת הסינרגיות" כמקדמת פיתוח בר-קיימא, ויקנה תורה זו למקבלי החלטות ומבצעי מדיניות ברמות ובמגזרים השונים של מדינות מתפתחות, וזאת באמצעות "בית ספר" שיפתח תוכנית לימוד מתאימה בתחום זה. פעילות זו תסתייע בניסיון שירכוש המרכז תוך כדי עבודתו "בבית" וה"תורה" שתפותח עם רכישת הניסיון המצטבר תביא לזיהוייה של ישראל כמוקד עולמי לעידוד השגת פיתוח בר-קיימא. המרכז יבנה בהדרגה יוקרה בין-לאומית, מה שישמש כמשוב חיובי להגברת הפעילות הבינלאומית.   יוקרה זו גם תשפיע באופן חיובי על קידום נושא קיימות הפיתוח של ישראל עצמה. 
· המבנה הארגוני

"מוקד האמנות הסביבתיות" שהוקם לא מכבר ע"י המכונים לחקר המדבר ע"ש בלאושטין של אוניברסיטת בן-גוריון, ואשר נתבקש ע"י ארב"ל של משרד החוץ לסייע לו בייצוג ישראל באמנת המדבור, יספק את הגיבוי המקצועי הנדרש לתכנון המרכז ולהפעלתו. יוקם צוות היגוי בין-משרדי בראשות משרד החוץ שיבחן את התוכנית שתוגש ע"י ה"מוקד" ואשר תכלול הצעה למבנה ארגוני ולתוכנית עבודה שנתית מתוקצבת. צוות ההיגוי יסייע למרכז בגיוס התקציבים, יקבל ויבחן דיווחים שוטפים של המרכז, יעקוב ויעריך את פעילותו ותוצאותיה. משרד החוץ על שלוחותיו השונות יסייע בהפצת המידע על המרכז, פעילויותיו והישגיו ברחבי העולם, ויביא להפקת התועלת המדינית המרבית בזירה הבינלאומית. 

נספח 3: אמנות רלוונטיות לוועדת האדם והביוספרה (MAB)
	
	שם האמנה
	אחריות ממשלתית
	גוף מתאם לאמנה (F.P)
	מזכירות האמנה
	מימון ע"י
	דמי חבר $

	1.
	אמנות ריו (1992)

	1.1
	מגוון ביולוגי (CBD)
	משרד הגנת הסביבה
	רט"ג
	קנדה
	משרד הגנת הסביבה
	50.000

	1.2
	מדבור
	משרד החוץ
	המכונים לחקר המדבר בנגב
	בון, גרמניה
	משרד החוץ
	30.000

	1.3
	שינויי אקלים
	משרד הגנת הסביבה
	הגנת הסביבה
	בון, גרמניה
	הגנת הסביבה
	30.000

	2.
	רמאסר (RAMSAR)
	משרד הגנת הסביבה
	רט"ג
	אונסקו-שוויץ ,גלנד
	הגנת הסביבה
	30.000

	3.
	מינים נודדים (CMS)
	משרד הגנת הסביבה
	רט"ג
	UNEP
	הגנת הסביבה
	30.000

	4.
	אמנה למניעת סחר בנכסי טבע (CITES)
	רט"ג
	רט"ג
	UNEP
	רט"ג
	25.000

	5.
	מורשת עולמית (WHC)
	משרד החינוך
	הוועד הישראלי לאונסקו
	אונסקו, צרפת
	הוועד הישראלי לאונסקו
	15.000

